"سون 6 ایلده 18 مین 196 ترورچو ضررسیزلشدیریلدی، سیغینا‌جاق‌لارینا، ماغارا‌لارینا، بوتون یووا‌لارینا گیریلدی و بو پروسئس داوام ائدیر".
بونو میللی ساوونما ناظیری حولوصی آکار  باش قرارگاه رئیسی ژنرال یاشار گولر ​​و دیگر قوموتانلارلا ایلک میللی "آتماجا" گمی علیهینه راکتین سیناق آتیشینی ایزله‌دیگی زامان وئردیگی آچیقلامادا دئییب.
میللی گمی TCG   کینا‌لیادا کوروتیندن حیاتا کئچیریلن و اوغورلا تامام‌لانان آتیش‌دان سونرا آکار تورکیه-‌نین اولوسلار آراسی عالمده بیر گوجه چئوریلدیگینی و تورکیه سلاح‌لی قوه‌لری‌نین مسئولیت‌لری‌نین آرتدیغی‌نین شعورو ایله فعالیت‌لرینه داوام ائتدیگینی بیلدیریب.
ناظیر آکار ترورا سون قویماقدا قرارلی اولدوق‌لارینی ایفاده ائده‌رک، "قوزیی عراق-دا یئرلشن ترورچولاری ضررسیزلش‌دیرمک اوچون آپاردیغیمیز موباریزه سونونجو ترورچو ضررسیزلشدیری‌لنه قدر داوام ائده‌جک. 24 ژویه 2015-جی ایلدن بری ترورلا موباریزه گوجلندی و آرتان تئمپله فاصیله‌سیز داوام ائدیر. او گون‌دن بو گونه قدر 18 مین 196 ترورچو ضررسیزلشدیریلدی.
اورا‌داکی سیغینا‌جاق‌لارینا، ماغارا‌لارینا، بوتون یووا‌لارینا گیریلدی و بو پروسه داوام ائدیر. نجابت‌لی میللتیمیزی بو ترور بلاسیندان قورتاراجاغیق، سرحدلریمیزین و خالقیمیزین تهلوکه‌سیزلیگینی تامین ائدجییک. مهمتجیگین نفسی ترورچولارین قولاغی‌نین دیبینده‌دیر. هارا قاچسا‌لار دا، بیز ده اونلارین آردینجا گئدیریک. اونلار اوچون یئگانه چیخیش یولو عدالته سیغینماق‌دیر" دئییب.
